అమర్‌సిన్హ్ వసంతరావు పాటిల్

అమర్‌సిన్హ్ వసంతరావు పాటిల్ (జననం 1960) కర్ణాటక రాష్ట్రానికి చెందిన రాజకీయ నాయకుడు. ఆయన 1999 లో‍క్‍సభ ఎన్నికలలో బెల్గాం లోక్‌సభ నియోజకవర్గం నుండి లో‍క్‍సభ సభ్యుడిగా ఎన్నికయ్యాడు. 

అమర్‌సిన్హ్ పాటిల్ స్వాతంత్ర్య సమరయోధుడు, మాజీ మంత్రి వి.ఎల్. పాటిల్ కుమారుడు. 
రాజకీయ జీవితం
అమర్‌సిన్హ్  పాటిల్ తన తండ్రి వి.ఎల్. పాటిల్ అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి బెల్గాం జిల్లా పరిషత్ అధ్యక్షుడిగా పని చేసి 1999 లో‍క్‍సభ ఎన్నికలలో బెల్గాం లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బాబాగౌడ పాటిల్‌పై 49898 ఓట్ల మెజారిటీతో గెలిచి తొలిసారి లో‍క్‍సభ సభ్యుడిగా ఎన్నికయ్యాడు. ఆయన 2004 లో‍క్‍సభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సురేష్ అంగడి చేతిలో 84753 ఓట్ల తేడాతో ఓడిపోయాడు.   

అమర్‌సిన్హ్  పాటిల్ 2016 ఏప్రిల్ 9న భారత జాతీయ కాంగ్రెస్‌ పార్టీని వీడి భారతీయ జనతా పార్టీలో చేరాడు.  

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1960 జననాలు
వర్గం:13వ లోక్‌సభ సభ్యులు